# Επίσημη Εφημερίδα C 407A/8 Δε

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 407A |
| | |
| Έκδοση στην ελληνική γλώσσα | Ανακοινώσεις και Πληροφορίες | 58ό έτος8 Δεκεμβρίου 2015 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 407A

Έκδοση στην ελληνική γλώσσα

Ανακοινώσεις και Πληροφορίες

58ό έτος8 Δεκεμβρίου 2015

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2015/C 407A/01 | Γενική Διεύθυνση Ανταγωνισμού (COMP) — Προκήρυξη της θέσης του επικεφαλής οικονομολόγου για θέματα ανταγωνισμού (βαθμός AD 14) — Πρόσληψη έκτακτου υπαλλήλου δυνάμει του άρθρου 2 στοιχείο α) του καθεστώτος που εφαρμόζεται στο λοιπό προσωπικό — COM/2015/10363 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2015/C 407A/01

Γενική Διεύθυνση Ανταγωνισμού (COMP) — Προκήρυξη της θέσης του επικεφαλής οικονομολόγου για θέματα ανταγωνισμού (βαθμός AD 14) — Πρόσληψη έκτακτου υπαλλήλου δυνάμει του άρθρου 2 στοιχείο α) του καθεστώτος που εφαρμόζεται στο λοιπό προσωπικό — COM/2015/10363

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 8.12.2015 | EL | Επίσημη Εφημερίδα της Ευρωπαϊκής Ένωσης | CA 407/1 |
| --- | --- | --- | --- |

8.12.2015

EL

Επίσημη Εφημερίδα της Ευρωπαϊκής Ένωσης

CA 407/1

---

Γενική Διεύθυνση Ανταγωνισμού (COMP)

Προκήρυξη της θέσης του επικεφαλής οικονομολόγου για θέματα ανταγωνισμού (βαθμός AD 14)

Πρόσληψη έκτακτου υπαλλήλου δυνάμει του άρθρου 2 στοιχείο α) του καθεστώτος που εφαρμόζεται στο λοιπό προσωπικό

COM/2015/10363

(2015/C 407 A/01)

Η Γενική Διεύθυνση (ΓΔ) Ανταγωνισμού πρόκειται να αντικαταστήσει τον επικεφαλής οικονομολόγο της για θέματα ανταγωνισμού, του οποίου η θέση θα είναι κενή από την 1η Σεπτεμβρίου 2016.

Ποιοι είμαστε

Η Επιτροπή, από κοινού με τις εθνικές αρχές ανταγωνισμού, εφαρμόζει άμεσα τους κανόνες ανταγωνισμού της ΕΕ για να βελτιώσει τη λειτουργία των αγορών, εξασφαλίζοντας ότι όλες οι εταιρείες ανταγωνίζονται ισότιμα και δίκαια, με βάση την αξία τους. Αυτό ωφελεί τους καταναλωτές, τις επιχειρήσεις και την ευρωπαϊκή οικονομία στο σύνολό της.

Εντός της Επιτροπής, η Γενική Διεύθυνση Ανταγωνισμού είναι κατά κύριο λόγο αρμόδια για την άσκηση αυτών των άμεσων εκτελεστικών εξουσιών.

Ο επικεφαλής οικονομολόγος για τον ανταγωνισμό βοηθά τη ΓΔ Ανταγωνισμού στην αξιολόγηση του οικονομικού αντίκτυπου των ενεργειών της όσον αφορά τους κανόνες της ΕΕ περί ελέγχου των συγκεντρώσεων, κατά των συμπράξεων και περί κρατικών ενισχύσεων.

Η πλήρωση της θέσης αυτής θα γίνει σε επίπεδο Διευθυντή (AD 14). Πρόκειται για προσωρινή τοποθέτηση διάρκειας τριών ετών, ανανεώσιμη για μέγιστη διάρκεια δύο επιπλέον ετών.

Τι προτείνουμε

Ο/Η επικεφαλής οικονομολόγος για θέματα ανταγωνισμού θα υπάγεται απευθείας στον γενικό διευθυντή. Θα ασκεί τα τρία κύρια ακόλουθα καθήκοντα:

| — | καθοδήγηση σε θέματα μεθοδολογίας οικονομικών και οικονομετρίας κατά την εφαρμογή των κανόνων ανταγωνισμού της ΕΕ. Μπορεί επίσης να κληθεί να συμβάλει στην ανάπτυξη μέσων ή ανάλυσης γενικής πολιτικής, |
| --- | --- |

—

καθοδήγηση σε θέματα μεθοδολογίας οικονομικών και οικονομετρίας κατά την εφαρμογή των κανόνων ανταγωνισμού της ΕΕ. Μπορεί επίσης να κληθεί να συμβάλει στην ανάπτυξη μέσων ή ανάλυσης γενικής πολιτικής,

| — | γενική καθοδήγηση σε συγκεκριμένες υποθέσεις ανταγωνισμού κατά τα αρχικά τους στάδια, |
| --- | --- |

—

γενική καθοδήγηση σε συγκεκριμένες υποθέσεις ανταγωνισμού κατά τα αρχικά τους στάδια,

| — | λεπτομερής καθοδήγηση σε πιο σημαντικές υποθέσεις ανταγωνισμού που περιλαμβάνουν πολύπλοκα οικονομικά θέματα, ειδικότερα αυτά που απαιτούν ποσοτική ανάλυση προηγμένου επιπέδου. Αυτό θα μπορούσε να σημαίνει ότι ένα μέλος του προσωπικού που εργάζεται στην ομάδα του επικεφαλής οικονομολόγου για τον ανταγωνισμό μπορεί να αποσπαστεί σε ειδική ομάδα εργασίας, |
| --- | --- |

—

λεπτομερής καθοδήγηση σε πιο σημαντικές υποθέσεις ανταγωνισμού που περιλαμβάνουν πολύπλοκα οικονομικά θέματα, ειδικότερα αυτά που απαιτούν ποσοτική ανάλυση προηγμένου επιπέδου. Αυτό θα μπορούσε να σημαίνει ότι ένα μέλος του προσωπικού που εργάζεται στην ομάδα του επικεφαλής οικονομολόγου για τον ανταγωνισμό μπορεί να αποσπαστεί σε ειδική ομάδα εργασίας,

Οι τελικές συμβουλές του/της σχετικά με σημαντικές επιμέρους υποθέσεις ανταγωνισμού τίθενται στη διάθεση του αρμόδιου για τον ανταγωνισμό επιτρόπου, και, ενδεχομένως, του Σώματος των Επιτρόπων.

Ο/Η επικεφαλής οικονομολόγος για θέματα ανταγωνισμού θα διαθέτει αποκλειστικά δικό του προσωπικό αποτελούμενο από 30 ειδικευμένους οικονομολόγους, οι μισοί από τους οποίους θα είναι μόνιμοι υπάλληλοι και οι υπόλοιποι έκτακτοι. Ο/Η επικεφαλής οικονομολόγος για θέματα ανταγωνισμού και το προσωπικό του/της θα συνεργάζονται με το υπόλοιπο προσωπικό της Γενικής Διεύθυνσης, ειδικότερα με όσους διαθέτουν οικονομική εμπειρογνωμοσύνη.

Τι αναζητούμε (κριτήρια επιλογής)

Θα προτιμηθούν οι υποψήφιοι που διαθέτουν:

| — | αποδεδειγμένη γνώση και αρμοδιότητα ανάλυσης οικονομικών πτυχών σε θέματα ανταγωνισμού, πιστοποιούμενη από πλούσιο πανεπιστημιακό ιστορικό, που προκύπτει ειδικότερα από δημοσιεύσεις σε γνωστά πανεπιστημιακά περιοδικά, άσκηση συμβουλευτικών καθηκόντων σε δημόσιους οργανισμούς, μελέτες και ενδεχομένως συμβουλευτικά καθήκοντα σε διάφορους τομείς της πολιτικής του ανταγωνισμού, |
| --- | --- |

—

αποδεδειγμένη γνώση και αρμοδιότητα ανάλυσης οικονομικών πτυχών σε θέματα ανταγωνισμού, πιστοποιούμενη από πλούσιο πανεπιστημιακό ιστορικό, που προκύπτει ειδικότερα από δημοσιεύσεις σε γνωστά πανεπιστημιακά περιοδικά, άσκηση συμβουλευτικών καθηκόντων σε δημόσιους οργανισμούς, μελέτες και ενδεχομένως συμβουλευτικά καθήκοντα σε διάφορους τομείς της πολιτικής του ανταγωνισμού,

| — | αποδεδειγμένη ικανότητα να διαχειρίζονται μια ομάδα οικονομολόγων υψηλής εξειδίκευσης, ειδικότερα σε επίπεδο οργάνωσης και διαχείρισης ανθρώπινων πόρων, συμπεριλαμβανομένων πτυχών όπως η πρόσληψη προσωπικού, ο καθορισμός προτεραιοτήτων, η αξιολόγηση προσωπικού, η επαγγελματική εξέλιξη, η ισορροπία επαγγελματικής και οικογενειακής ζωής και η παροχή κινήτρων, |
| --- | --- |

—

αποδεδειγμένη ικανότητα να διαχειρίζονται μια ομάδα οικονομολόγων υψηλής εξειδίκευσης, ειδικότερα σε επίπεδο οργάνωσης και διαχείρισης ανθρώπινων πόρων, συμπεριλαμβανομένων πτυχών όπως η πρόσληψη προσωπικού, ο καθορισμός προτεραιοτήτων, η αξιολόγηση προσωπικού, η επαγγελματική εξέλιξη, η ισορροπία επαγγελματικής και οικογενειακής ζωής και η παροχή κινήτρων,

| — | αποδεδειγμένα προσόντα επικοινωνίας, τα οποία του/της επιτρέπουν να επικοινωνεί αποτελεσματικά και αποδοτικά με εσωτερικούς και εξωτερικούς ενδιαφερόμενους και να εκπροσωπεί την Επιτροπή και να προασπίζει τη θέση της στα ευρωπαϊκά και διεθνή φόρουμ. |
| --- | --- |

—

αποδεδειγμένα προσόντα επικοινωνίας, τα οποία του/της επιτρέπουν να επικοινωνεί αποτελεσματικά και αποδοτικά με εσωτερικούς και εξωτερικούς ενδιαφερόμενους και να εκπροσωπεί την Επιτροπή και να προασπίζει τη θέση της στα ευρωπαϊκά και διεθνή φόρουμ.

Η Επιτροπή ζητεί ειδικότερα οικονομολόγο ο/η οποίος/-α επιπλέον των βασικών του/της σπουδών να έχει ειδικευτεί στη βιομηχανική οργάνωση (industrial organisation) και να έχει πείρα στην ανάλυση μεμονωμένων υποθέσεων ανταγωνισμού.

Κατά τον διορισμό του/της, ο/η επικεφαλής οικονομολόγος για θέματα ανταγωνισμού μπορεί να προβαίνει σε δημοσιεύσεις και να ασκεί περιορισμένα διδακτικά καθήκοντα υπό την προϋπόθεση ότι αυτά δεν παρακωλύουν την εργασία του/της.

Οι υποψήφιοι πρέπει να πληρούν τα ακόλουθα κριτήρια επιλεξιμότητας:

| 1. | Ιθαγένεια: οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

1.

Ιθαγένεια: οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης.

| 2. | Πτυχίο ή δίπλωμα πανεπιστημίου: οι υποψήφιοι πρέπει να είναι κάτοχοι πανεπιστημιακού πτυχίου. Επιπλέον, ένα διδακτορικό δίπλωμα σε τομέα των οικονομικών ή της οικονομετρίας σχετικό με την πολιτική του ανταγωνισμού αποτελεί προϋπόθεση. |
| --- | --- |

2.

Πτυχίο ή δίπλωμα πανεπιστημίου: οι υποψήφιοι πρέπει να είναι κάτοχοι πανεπιστημιακού πτυχίου. Επιπλέον, ένα διδακτορικό δίπλωμα σε τομέα των οικονομικών ή της οικονομετρίας σχετικό με την πολιτική του ανταγωνισμού αποτελεί προϋπόθεση.

| 3. | Επαγγελματική πείρα: οι υποψήφιοι πρέπει να διαθέτουν 15ετή τουλάχιστον επαγγελματική πείρα που αποκτήθηκε μετά την απόκτηση των ακαδημαϊκών προσόντων που αναφέρονται ανωτέρω. Τουλάχιστον δέκα χρόνια αυτής της επαγγελματικής πείρας πρέπει να αφορούν θητεία του/της υποψηφίου ως ανώτερου στελέχους στους τομείς που αφορά η κενή θέση (1). |
| --- | --- |

3.

Επαγγελματική πείρα: οι υποψήφιοι πρέπει να διαθέτουν 15ετή τουλάχιστον επαγγελματική πείρα που αποκτήθηκε μετά την απόκτηση των ακαδημαϊκών προσόντων που αναφέρονται ανωτέρω. Τουλάχιστον δέκα χρόνια αυτής της επαγγελματικής πείρας πρέπει να αφορούν θητεία του/της υποψηφίου ως ανώτερου στελέχους στους τομείς που αφορά η κενή θέση (1).

| 4. | Γλώσσες: οι υποψήφιοι πρέπει να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση μιας ακόμη από τις εν λόγω επίσημες γλώσσες (2). Οι επιτροπές επιλογής θα επαληθεύσουν κατά τη διάρκεια της συνέντευξης κατά πόσον οι υποψήφιοι πληρούν την απαίτηση σχετικά με την ικανοποιητική γνώση μιας άλλης επίσημης γλώσσας της ΕΕ. Για τον σκοπό αυτόν μέρος της συνέντευξης μπορεί να διεξαχθεί στην άλλη γλώσσα. |
| --- | --- |

4.

Γλώσσες: οι υποψήφιοι πρέπει να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση μιας ακόμη από τις εν λόγω επίσημες γλώσσες (2). Οι επιτροπές επιλογής θα επαληθεύσουν κατά τη διάρκεια της συνέντευξης κατά πόσον οι υποψήφιοι πληρούν την απαίτηση σχετικά με την ικανοποιητική γνώση μιας άλλης επίσημης γλώσσας της ΕΕ. Για τον σκοπό αυτόν μέρος της συνέντευξης μπορεί να διεξαχθεί στην άλλη γλώσσα.

| 5. | Όριο ηλικίας: Οι υποψήφιοι πρέπει να είναι σε θέση να ολοκληρώσουν το σύνολο της τριετούς θητείας πριν φθάσουν στη νόμιμη ηλικία συνταξιοδότησης, η οποία, για τους έκτακτους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 66 ετών (βλέπε άρθρο 47 του καθεστώτος που εφαρμόζεται στο λοιπό προσωπικό) (3). |
| --- | --- |

5.

Όριο ηλικίας: Οι υποψήφιοι πρέπει να είναι σε θέση να ολοκληρώσουν το σύνολο της τριετούς θητείας πριν φθάσουν στη νόμιμη ηλικία συνταξιοδότησης, η οποία, για τους έκτακτους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 66 ετών (βλέπε άρθρο 47 του καθεστώτος που εφαρμόζεται στο λοιπό προσωπικό) (3).

Ανεξαρτησία και δήλωση συμφερόντων

Οι υποψήφιοι, προτού αναλάβουν τα καθήκοντά τους, καλούνται να δηλώσουν τη δέσμευσή τους να ενεργούν με ανεξαρτησία υπέρ του δημόσιου συμφέροντος, καθώς και τυχόν συμφέροντά τους τα οποία θα μπορούσε να θεωρηθεί ότι θίγουν την ανεξαρτησία τους.

Διορισμός και όροι απασχόλησης

Η επιλογή του/της επικεφαλής οικονομολόγου για θέματα ανταγωνισμού πραγματοποιείται όπως περιγράφεται στο συνοπτικό έγγραφο σχετικά με την ακολουθητέα πολιτική όσον αφορά τους ανώτερους υπαλλήλους
   (4). Κατά τη διαδικασία επιλογής, η Επιτροπή μπορεί να επικουρείται από εξωτερικούς συμβούλους, συμπεριλαμβανομένων εμπειρογνωμόνων διεθνούς κύρους στον τομέα των οικονομικών.

Στο πλαίσιο της διαδικασίας επιλογής, οι υποψήφιοι που έχουν κληθεί σε συνέντευξη από τη συμβουλευτική επιτροπή διορισμών της Ευρωπαϊκής Επιτροπής θα πρέπει να υποβληθούν σε αξιολόγηση, πριν από τη συνέντευξη αυτή, επί μία ημέρα σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του θεσμικού οργάνου, η Ευρωπαϊκή Επιτροπή θα πραγματοποιήσει τη διαδικασία επιλογής αποκλειστικά στην αγγλική και/ή τη γαλλική γλώσσα (5).

Ο/Η επιτυχών/-ούσα υποψήφιος/-α θα προσληφθεί από την Επιτροπή ως έκτακτος υπάλληλος βάσει του άρθρου 2 στοιχείο α) του καθεστώτος που εφαρμόζεται στο λοιπό προσωπικό. Οι μισθοί και οι όροι απασχόλησης είναι αυτοί που προβλέπονται για τους έκτακτους υπαλλήλους που κατέχουν θέση η οποία αντιστοιχεί στη βασική θέση Διευθυντή στο βαθμό AD 14 της Ευρωπαϊκής Ένωσης. Πρόκειται για προσωρινή τοποθέτηση διάρκειας τριών ετών, ανανεώσιμη για μέγιστη διάρκεια δύο ετών.

Εφιστάται η προσοχή των υποψηφίων στο γεγονός ότι, σύμφωνα με το καθεστώς που εφαρμόζεται στο λοιπό προσωπικό, κάθε νέο μέλος του προσωπικού πρέπει να ολοκληρώσει επιτυχώς περίοδο δοκιμασίας εννέα μηνών.

Ο τόπος εργασίας θα είναι οι Βρυξέλλες. Αναμένεται ότι ο/η επιλεγείς/-είσα υποψήφιος/-α θα αναλάβει τα καθήκοντά του/της την 1η Σεπτεμβρίου 2016.

Ίσες ευκαιρίες

Η Ευρωπαϊκή Ένωση εφαρμόζει πολιτική ίσων ευκαιριών. Λόγω της χαμηλής εκπροσώπησης των γυναικών σε διοικητικά καθήκοντα, η Επιτροπή θα δεχόταν με ιδιαίτερη ικανοποίηση αιτήσεις από γυναίκες.

Διαδικασία υποβολής της αίτησης

Πριν υποβάλουν την υποψηφιότητά τους, οι ενδιαφερόμενοι πρέπει να ελέγξουν προσεκτικά αν πληρούν όλα τα κριτήρια επιλεξιμότητας (βλέπε παραπάνω σημείο «Οι υποψήφιοι πρέπει να πληρούν τα ακόλουθα κριτήρια επιλεξιμότητας»), ιδίως όσον αφορά τα είδη των απαιτούμενων διπλωμάτων/πτυχίων και την επαγγελματική πείρα, καθώς και τις γλωσσικές ικανότητες. Οι υποψήφιοι που δεν πληρούν ένα από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Οι υποψήφιοι που επιθυμούν να υποβάλουν αίτηση υποψηφιότητας πρέπει να εγγραφούν μέσω διαδικτύου στον ακόλουθο δικτυακό τόπο

https://ec.europa.eu/dgs/human-resources/seniormanagementvacancies/

και να ακολουθήσουν τις οδηγίες σχετικά με τα διάφορα στάδια της διαδικασίας.

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας επιλογής. Ως εκ τούτου, παρακαλείστε να ενημερώνετε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8  000 χαρακτήρες). Για λειτουργικούς λόγους και προκειμένου να ολοκληρωθεί η διαδικασία επιλογής το συντομότερο δυνατόν, προς το συμφέρον των υποψηφίων καθώς και του οργάνου, το βιογραφικό σημείωμα και η επιστολή εκδήλωσης ενδιαφέροντος θα πρέπει να συνταχθούν αποκλειστικά στην αγγλική, γαλλική ή γερμανική γλώσσα.

Όταν ολοκληρώσετε τη διαδικασία ηλεκτρονικής εγγραφής σας, θα λάβετε ηλεκτρονικό μήνυμα που επιβεβαιώνει ότι η αίτησή σας καταχωρίστηκε. Το μήνυμα θα περιλαμβάνει επίσης έναν αριθμό εγγραφής, που θα είναι ο αριθμός αναφοράς σας για όλα τα θέματα που αφορούν την αίτησή σας. Αν δεν λάβετε το μήνυμα επιβεβαίωσης, αυτό σημαίνει ότι η εγγραφή σας δεν έχει καταχωριστεί!

Επισημαίνεται ότι οι υποψήφιοι δεν μπορούν να παρακολουθούν τα στάδια εξέτασης της αίτησής τους μέσω του διαδικτύου. Για την τύχη της αίτησής σας θα ενημερωθείτε απευθείας από την Ευρωπαϊκή Επιτροπή.

Αν έχετε αναπηρία που σας εμποδίζει να εγγραφείτε ηλεκτρονικά στον διαγωνισμό, μπορείτε να υποβάλετε την αίτησή σας (βιογραφικό σημείωμα και επιστολή εκδήλωσης ενδιαφέροντος) σε χαρτί και να την αποστείλετε με συστημένη επιστολή, στην ακόλουθη διεύθυνση: Commission européenne, Direction générale Ressources humaines et sécurité, Unité Personnel d’encadrement et secrétariat CCN, SC11 8/59, B — 1049 Bruxelles, αναφέροντας σαφώς την ένδειξη: Vacancy for the function of Chief Competition Economist (COM/2015/10363). Η επιστολή θα πρέπει να ταχυδρομηθεί το αργότερο μέχρι την καταληκτική ημερομηνία εγγραφής. Κάθε μεταγενέστερη επικοινωνία μεταξύ της Επιτροπής και του υποψηφίου θα γίνεται ταχυδρομικώς. Στην περίπτωση αυτή, πρέπει να επισυνάψετε στην αίτησή σας πιστοποιητικό αναγνωρισμένου φορέα με το οποίο πιστοποιείται η αναπηρία σας. Θα πρέπει να επισυνάψετε επίσης, σε χωριστό χαρτί, σημείωμα που να διευκρινίζει τα μέτρα που κρίνετε αναγκαία για να διευκολυνθεί η συμμετοχή σας στον διαγωνισμό.

Αν χρειάζεστε περισσότερες πληροφορίες και/ή αντιμετωπίζετε τεχνικά προβλήματα, παρακαλείστε να αποστείλετε ηλεκτρονικό μήνυμα στη διεύθυνση HR-A2-MANAGEMENT-ONLINE@ec.europa.eu

Καταληκτική ημερομηνία

Η προθεσμία εγγραφής λήγει στις 29 Ιανουαρίου 2016, 12.00 το μεσημέρι, ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα ηλεκτρονικής εγγραφής.

Πρέπει να ολοκληρώσετε εμπρόθεσμα την ηλεκτρονική εγγραφή σας στον διαγωνισμό. Συνιστούμε ιδιαίτερα στους υποψηφίους να μην περιμένουν τις τελευταίες ημέρες για να εγγραφούν, δεδομένου ότι ο έκτακτος φόρτος των γραμμών ή οποιοδήποτε πρόβλημα στη σύνδεση με το διαδίκτυο μπορεί να τους αναγκάσει να επαναλάβουν την προσπάθεια εγγραφής τους, με αποτέλεσμα να λήξει η σχετική προθεσμία πριν ολοκληρώσουν την ηλεκτρονική εγγραφή τους. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες αιτήσεις εγγραφής δεν γίνονται δεκτές.

Σημαντική πληροφορία για τους υποψηφίους

Υπενθυμίζεται στους υποψηφίους ότι οι εργασίες των επιτροπών επιλογής είναι απόρρητες. Απαγορεύεται στους υποψηφίους ή σε άτομα που ενεργούν εξ ονόματός τους να έρθουν σε άμεση ή έμμεση επαφή με μέλη των εν λόγω επιτροπών.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (6).

---

(1)  Στα βιογραφικά τους σημειώματα οι υποψήφιοι θα πρέπει να αναφέρουν, τουλάχιστον για τα εν λόγω δέκα έτη, πώς ακριβώς αποκτήθηκε η επαγγελματική πείρα τους ως ανώτερων στελεχών (π.χ. τον τίτλο της θέσης που κατείχαν και λεπτομερή καθήκοντα).

(2)  http://ec.europa.eu/languages/policy/linguistic-diversity/official-languages-eu_el.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(4)  http://ec.europa.eu/civil_service/docs/official_policy_en.pdf

(5)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψηφίους οι οποίοι έχουν ως μητρική μία από τις εν λόγω δύο γλώσσες.

(6)  ΕΕ L 8 της 12.1.2001, σ. 1.

---